C. VANDKVALITET

1. 31983 L 0513: Rådets direktiv 83/513/EØF af 26. september 1983 om grænseværdier og kvalitetsmålsætninger for udledninger af cadmium (EFT L 291 af 24.10.1983, s. 1), som senest ændret ved:

- 31991 L 0692: Rådets direktiv 91/692/EØF af 23.12.1991 (EFT L 377 af 31.12.1991, s. 48).

Som en undtagelse fra artikel 3 og bilag I i direktiv 83/513/EØF finder grænseværdierne for udledninger af cadmium i de vandområder, der er omhandlet i artikel 1 i Rådets direktiv 76/464/EØF om forurening, der forårsages af udledning af visse farlige stoffer i Fællesskabets vandmiljø [6], ikke anvendelse i Malta til og med den 31. december 2004 for Ras il-Ħobż-udledningen, til og med den 31. december 2006 for Iċ-Ċumnija-udledningen og den 31. marts 2007 for Wied Għammieq-udledningen.

2. 31986 L 0280: Rådets direktiv 86/280/EØF af 12. juni 1986 om grænseværdier og kvalitetsmålsætninger for udledninger af visse farlige stoffer, der er opført på liste I i bilaget til direktiv 76/464/EØF (EFT L 181 af 4.7.1986, s. 16), senest ændret ved:

- 31991 L 0692: Rådets direktiv 91/692/EØF af 23.12.1991 (EFT L 377 af 31.12.1991, s. 48).

Som en undtagelse fra artikel 3 og bilag II i direktiv 86/280/EØF, finder grænseværdien for udledninger af chloroform i de vandområder, der er omhandlet i artikel i Rådets direktiv 76/464/EØF om forurening, der forårsages af udledning af visse farlige stoffer i Fællesskabets vandmiljø [6], ikke anvendelse i Malta til og med den 30. september 2004 for kraftværkerne Marsa og Delimara, til og med den 31. december 2004 for Ras il-Ħobż-udledningen, til og med den 31. december 2006 for Iċ-Ċumnija-udledningen og til og med den 31. marts 2007 for Wied Għammieq-udledningen. Herudover finder grænseværdierne for udledning af trichloroethylen og perchloroethylen ikke anvendelse i Malta til og med den 31. december 2004 for Ras il-Ħobż-udledningen, til og med den 31. december 2006 for Iċ-Ċumnija-udledningen og til og med den 31. marts 2007 for Wied Għammieq-udledningen.

3. 31991 L 0271: Rådets direktiv 91/271/EØF af 21. maj 1991 om rensning af byspildevand (EFT L 135 af 30.5.1991, s. 40), som ændret ved:

- 31998 L 0015: Kommissionens direktiv 98/15/EF af 27.2.1998 (EFT L 67 af 7.3.1998, s. 29).

a) Som en undtagelse fra artikel 3 i direktiv 91/271/EØF finder kravene til kloaknet for byspildevand ikke anvendelse i Malta til og med den 31. oktober 2006 i overensstemmelse med følgende mellemliggende mål:

- ved tiltrædelsen skal direktivet overholdes for Marsa Land og Gozo-Main, hvilket repræsenterer 24 % af den samlede bionedbrydelige mængde,

- inden den 30. juni 2004 skal direktivet overholdes for Malta South, hvilket repræsenterer yderligere 67 % af den samlede bionedbrydelige mængde,

- inden den 31. december 2005 skal direktivet overholdes for Gharb in Gozo og Nadur in Gozo, hvilket repræsenterer yderligere 1 % af den samlede bionedbrydelige mængde.

b) Som en undtagelse fra artikel 4 i direktiv 91/271/EØF finder kravene til rensning af byspildevand ikke anvendelse i Malta før den 31. marts 2007 i overensstemmelse med følgende mellemliggende mål:

- ved tiltrædelsen skal direktivet overholdes for Marsa Land, hvilket repræsenterer 19 % af den samlede bionedbrydelige mængde,

- inden den 31. oktober 2004 skal direktivet overholdes for Gozo-Main, hvilket repræsenterer yderligere 5 % af den samlede bionedbrydelige mængde,

- inden den 31. december 2005 skal direktivet overholdes for Gharb in Gozo og Nadur in Gozo, hvilket repræsenterer yderligere 1 % af den samlede bionedbrydelige mængde,;

- inden den 31. oktober 2006 skal direktivet overholdes for Malta North, hvilket repræsenterer yderligere 8 % af den samlede bionedbrydelige mængde

4. 31998 L 0083: Rådets direktiv 98/83/EF af 3. november 1998 om kvaliteten af drikkevand (EFT L 330 af 5.12.1998, s. 32).

Som en undtagelse fra artikel 5, stk. 2, og artikel 8 samt del B i bilag I i direktiv 98/83/EF, finder de parameterværdier, der er fastsat for fluorid og nitrat, ikke anvendelse i Malta til og med den 31. december 2005

[6] EFT L 129 af 18.5.1976, s. 23. Senest ændret ved direktiv 2000/60/EF (EFT L 327 af 22.12.2000, s. 1).

--------------------------------------------------